**Dyddiad cyhoeddi:** 13 Ebrill 2022

**Cais Rhyddid Gwybodaeth**

Diolch i chi am gysylltu â Trafnidiaeth Cymru (TrC). Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol.**

1. A fydd y Gardiau'n dal i fod yn gyfrifol am anfon y trên neu a fydd y cyfrifoldeb hwn yn cael ei drosglwyddo i’r Gyrrwr yn lle?
2. A fydd y Gardiau yn dal i fod yn gyfrifol am agor (rhyddhau) y drysau ar y trenau hyn, neu a fydd y cyfrifoldeb hwn yn cael ei drosglwyddo i’r Gyrrwr yn lle?
3. A fydd y Gardiau yn dal i fod yn gyfrifol am gau (cloi) y drysau ar y trenau hyn, neu a fydd y cyfrifoldeb hwn yn cael ei drosglwyddo i’r Gyrrwr yn lle?
4. A wnewch chi roi gwybod a fydd gan y trenau hyn baneli rheoli drysau yn y cabiau i’r Gardiau eu defnyddio?
5. A wnewch chi roi gwybod a fydd gan y trenau hyn baneli rheoli drysau ar y drysau salŵn i deithwyr i’r Gardiau eu defnyddio, ac os felly, a fydd panel wrth yr holl ddrysau i deithwyr neu dim ond ar rai drysau yn unig?
6. A wnewch chi roi gwybod a fydd unrhyw beth yn newid o ran swydd y Giard ar y trenau hyn o’i gymharu â’ch rhai presennol, ac os felly, rhowch wybod yn union beth fydd yn newid?

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

|  |  |  |  |  |  |
| --- | --- | --- | --- | --- | --- |
| **Ymholiad**  | **197** | **230**  | **231** | **398**  | **756** |
| 1. A fydd y Gardiau'n dal i fod yn gyfrifol am anfon y trên neu a fydd y cyfrifoldeb hwn yn cael ei drosglwyddo i’r Gyrrwr yn lle?
 | Bydd Cael ei weithredu gan y Giard | ByddCael ei weithredu gan y Giard | ByddCael ei weithredu gan y Giard | Dull gweithredu’n cael ei drafod  | Dull gweithredu’n cael ei drafod |
| 1. A fydd y Gardiau yn dal i fod yn gyfrifol am agor (rhyddhau) y drysau ar y trenau hyn, neu a fydd y cyfrifoldeb hwn yn cael ei drosglwyddo i’r Gyrrwr yn lle?
 | ByddCael ei weithredu gan y Giard | Bydd Cael ei weithredu gan y Giard | Bydd Cael ei weithredu gan y Giard | Dull gweithredu’n cael ei drafod | Dull gweithredu’n cael ei drafod |
| 1. A fydd y Gardiau yn dal i fod yn gyfrifol am gau (cloi) y drysau ar y trenau hyn, neu a fydd y cyfrifoldeb hwn yn cael ei drosglwyddo i’r Gyrrwr yn lle?
 | ByddCael ei weithredu gan y Giard | ByddCael ei weithredu gan y Giard | ByddCael ei weithredu gan y Giard | Dull gweithredu’n cael ei drafod | Dull gweithredu’n cael ei drafod |
| 1. A wnewch chi roi gwybod a fydd unrhyw beth yn newid o ran swydd y Giard ar y trenau hyn o’i gymharu â’ch rhai presennol, ac os felly, rhowch wybod yn union beth fydd yn newid
 | Dim newid | Dim newid | Dim newid | Dull gweithredu sy’n cael ei drafod | Dull gweithredu sy’n cael ei drafod |

O ran cwestiynau 5 a 6, ynghylch paneli rheoli drysau, gallwn gadarnhau bod gennym yr wybodaeth sydd ei hangen arnoch. Fodd bynnag, mae’r wybodaeth hon wedi’i heithrio rhag cael ei datgelu dan adrannau 24 (Diogelwch Gwladol) a 38 (Iechyd a Diogelwch) Deddf Rhyddid Gwybodaeth.

Byddai’r wybodaeth y gofynnir amdani'n ddefnyddiol i unrhyw un sy’n dymuno amharu ar seilwaith trafnidiaeth Cymru a’r Gororau TrC drwy roi gwybodaeth i’r cyhoedd na fyddai ar gael fel arall drwy ddulliau eraill. Er nad ydyn ni'n awgrymu y byddech yn defnyddio’r wybodaeth hon ar gyfer unrhyw beth ar wahân i’ch buddiant chi eich hun, rhaid ystyried datgelu gwybodaeth o dan y Ddeddf Rhyddid Gwybodaeth fel datgeliad i’r cyhoedd yn gyffredinol. Fel y gwyddoch mae’n siŵr, mae’r system drafnidiaeth rheilffyrdd yn y DU wedi bod yn darged i ymosodiadau yn y gorffennol. Mae’r wybodaeth y gofynnir amdani yn cynnwys gwybodaeth sensitif am weithrediad ein trenau a’r rhwydwaith a allai fod yn ddefnyddiol i unrhyw un sy’n ceisio tarfu’n weithredol ar y rhwydwaith.

Mae defnyddio eithriadau adran 24 a 38 yn amodol ar asesiad o fudd y cyhoedd ynglŷn â datgelu’r wybodaeth dan sylw. Rydyn ni'n cydnabod bod angen i awdurdodau cyhoeddus fod yn agored ac yn dryloyw, ac yn cydnabod y gallai fod rhywfaint o ddiddordeb yn yr wybodaeth dan sylw - fel y tystiolaethir gan y ffaith eich bod wedi gwneud cais amdani. Fodd bynnag, gan ein bod yn credu y gallai’r wybodaeth hon gael ei chaffael a’i defnyddio gan unigolion a allai fod yn dymuno ei defnyddio i achosi aflonyddwch neu ddifrod i seilwaith trafnidiaeth Rheilffyrdd TrC, yn yr achos hwn rydyn ni'n credu bod lleihau’r risg i’r seilwaith hwnnw a sicrhau diogelwch a lles aelodau o’r cyhoedd a’n staff yn drech na’r diddordeb cyfyngedig sydd gan y cyhoedd mewn datgelu.

 Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".